kardosdrur/scandi-wiki huggingface dataset:
Wimbledon-mesterskaberne 1885

Wimbledon-mesterskaberne 1885 var den niende udgave af Wimbledon-mesterskaberne i tennis. Turneringen blev spillet i All England Lawn Tennis and Croquet Club i London, Storbritannien i perioden 4. – 17. juli 1885.

I herresingle sejrede William Renshaw for femte år i træk efter sejr over Herbert Lawford på 7-5, 6-2, 4-6, 7-5, og han vandt også herredoubletitlen sammen med sin tvillingebror Ernest Renshaw, idet de i finalen vandt over Claude Farrer og Arthur Stanley med 6-3, 6-3, 10-8. I damesinglefinalen vandt Maud Watson med 6-1, 7-5 over Blanche Bingley.

I forhold til tidligere var Bagnall Wild-systemet blevet indført i lodtrækningen, så der kun var byes i første runde. Tidligere var byes blevet fordelt i hele lodtrækningen.

Resultater

Herresingle 

Turneringen var en herresingleturnering med deltagelse af 24 spillere. Mesterskabet blev afgjort i udfordringsrunden, hvor den forsvarende mester, William Renshaw, spillede mod vinderen af All Comers-turneringen, Herbert Lawford, hvori de resterende 23 spillere spillede om retten til at møde mesteren i udfordringsrunden. Resultatet af udfordringsrunden blev, at den forsvarende mester, William Renshaw, besejrede Herbert Lawford med 7-5, 6-2, 4-6, 7-5 og dermed sikrede sig sin femte af syv Wimbledon-titler i herresingle.

Alle kampe blev spillet bedst af fem sæt, der skulle vindes med mindst to overskydende partier.

Udfordringsrunden 

I "udfordringsrunden" spillede vinderen af All Comers-finalen, Herbert Lawford, mod den forsvarende mester, William Renshaw, om mesterskabet i herresingle.

All comers-turneringen

Damesingle 

Damesingleturneringen havde deltagelse af 10 spillere, og alle kampene blev spillet bedst af tre sæt, der skulle vindes med mindst to overskydende partier. Turneringen blev vundet af den forsvarende mester Maud Watson, der i finalen vandt 6-1, 7-5 over Blanche Bingley, og som dermed vandt den anden af sine to Wimbledon-titler.

Herredouble 

Den anden Wimbledon-turnering i herredouble havde deltagelse af 11 par, og titlen blev vundet af de forsvarende mestre, tvillingebrødrene William og Ernest Renshaw, som i finalen vandt over Claude Farrer og Arthur Stanley med 6-3, 6-3, 10-8.

Kilder / eksterne henvisninger 
 The Championships, Wimbledon 
 Tennis Archives - Wimbledon 1885 
 Scoreshelf.com - Wimbledon 1885 

1885
Tennis i 1885
Ludwig Lange (arkitekt)

Ludwig Lange (født 22. marts 1808 i Darmstadt, død 31. marts 1868 i München) var en tysk arkitekt, bror til maleren Julius Lange, far til arkitekten Emil von Lange.

Lange, en af Gärtners efterfølgere, opholdt sig som ung nogle år i Grækenland, hvor han blev ansat som tegnelærer ved gymnasiet i Athen, men allerede 1838 vendte han tilbage til München, hvor han 1847 blev professor ved
kunstakademiet. Blandt hans udførte arbejder kan nævnes museet i Leipzig (1858), og det arkæologiske museum i Athen (1866).

Kilder 
 

Arkitekter fra Tyskland
Historicistiske arkitekter
Tyskere i 1800-tallet
Personer fra Darmstadt
Salmonsens
Irish Cup 1888-89

Irish Cup 1888–89 var den niende udgave af Irish Cup, og turneringen blev vundet af Distillery FC, som dermed vandt turneringen for fjerde gang – de tre første gange var i 1883-84, 1884-85 og 1885-86.

Finalen blev spillet den 16. marts 1889 på Ulster Ground i Ballynafeigh, Belfast, og den blev vundet af Distillery FC, som besejrede bysbørnene fra Belfast YMCA med 5-4.

Udvalgte resultater

Semifinaler 

Kilderne er uenige om holdene og resultaterne i semifinalerne.

Ifølge IFFHS:

Ifølge RSSSF:

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1888/89 

Fodbold i 1888
Fodbold i 1889
Sæsoner i Irish Cup
La que se avecina

La que se avecina er en spansk tv-serie produceret af Mediaset, hvis første afsnit blev vist  22. april 2007 på kanalen Telecinco. Serien er en indirekte fortsættelse af Aquí no hay quien viva, en populær komedieserie, der blev sendt på Antena 3 mellem 2003 og 2006. Serien har foreløbig kørt i ni sæsoner med 170 afsnit samt et specielt juleafsnit.

Afsnit

Medvirkende 
 Nacho Guerreros: Coque Calatrava.
 Eduardo Gómez: Máximo Angulo.
 José Luis Gil: Enrique Pastor.
 Eduardo García: Francisco Javier.
 Isabel Ordaz: Araceli Madariaga.
 Pablo Chiapella: Amador Rivas.
 Eva Isanta: Maite Figueroa.
 Amparo Valle: Justiniana Latorre.
 Vanesa Romero: Raquel Villanueva.
 Cristina Medina: Nines Chacón.
 Adrià Collado: Sergio Arias.
 Luis Miguel Seguí: Leonardo Romaní.
 Jordi Sánchez: Antonio Recio.
 Nathalie Seseña: Berta Escobar.
 Carlos Alcalde: Rosario Parrales.
 Mariví Bilbao: Izaskun Sagastume.
 Antonio Pagudo: Javier Maroto.
 Macarena Gómez: Lola Trujillo.
 Ricardo Arroyo: Vicente Maroto.
 Cristina Castaño: Judith Becker.

Hæder 
 2011: 1. præmie 'Pasión de Críticos' af Festival de Televisión y Radio de Vitoria-Gasteiz.
 2012: Skuespillerne Isabel Ordaz og María Casal blev begge tildelt Shangay for deres figurer, der i serien spiller et lesbisk par.

Referencer

Eksterne henvisninger 

 Officiel hjemmeside
 

Tv-serier fra Spanien
Tv-serier fra 2000'erne
Tv-serier fra 2010'erne
Tv-serier fra 2020'erne
Ole Elias Holck

Ole Elias Holck (født 6. januar 1774 i Eivindvik, død 14. juli 1842 på Alværn i Lavik) var en norsk officer og politiker.

Han blev 1789 ansat ved Bergenhusiske Regiment, hvor han siden tjenstgjorde til 1818, alene med en kort afbrydelse i København. 1818 blev han chef for Søndfjordske Musketerkorps, 1828 oberst og 1834 generaladjudant. 1841 fik han afsked og døde følgende år. I 1814 var Holck valgt repræsentant for sit regiment ved Rigsforsamlingen på Eidsvoll, hvor han sluttede sig til Christian Frederiks parti, hvad han allerede viste ved behandlingen af den første grundsætning for konstitutionen 16. april. Senere repræsenterede han Nordre Bergenhus Amt på Stortingene 1818, 1824 og 1839 og var 1818 medlem af Stortingets deputation til Carl Johans svenske kroning.

Kilder 
 
 Jens Braage Halvorsen, Norsk Forfatter-Lexikon

Eidsvollmænd
Stortingsrepræsentanter
Officerer fra Danmark
Officerer fra Norge
Ludwig Lange (filolog)

Christian Konrad Ludwig Lange (født 4. marts 1825 i Hannover, død 18. august 1885) var en tysk klassisk filolog.

Han blev ekstraordinær professor i Gøttingen 1853, ordinær professor i Prag 1855, i Giessen 1859 og i Leipzig 1871. Af hans skrifter mærkes Römische Alterthümer (3 bind, 3. oplag 1876—79), Der homerische Gebrauch der Partikel εί (2 bind, 1872—73), Die Epheten und der Areopag vor Solon (1874). Efter hans død samledes hans mindre skrifter og afhandlinger under titlen Kleine Schriften aus dem Gebiete der klassischen Alterthumswissenschaft (2 bind, 1887).

Kilder 

 

Filologer fra Tyskland
Klassiske filologer
Ansatte ved Göttingens Universitet
Ansatte ved Prags Universitet
Ansatte ved Giessens Universitet
Ansatte ved Leipzigs Universitet
Faglitterære forfattere fra Tyskland
Tyskere i 1800-tallet
Personer fra Hannover
Salmonsens
Alicia Coutts

Alicia Jayne Coutts (født 14. september 1987 i Brisbane, Queensland) er en australsk tidligere svømmer. Hun er flerfoldig olympisk og VM-medaljetager.

Coutts første store internationale stævne var OL 2008 i Beijing. Her stillede hun op i individuelt medley og blev nummer fem.

Hun fik sit store gennembrud ved Commonwealth Games i 2010, hvor hun vandt fire guldmedaljer, deraf to individuelle. I 2011 vandt hun to sølvmedaljer og en bronzemedalje ved VM, og hun var derfor blandt favoritterne ved OL 2012 i London.

Hun levede op til favoritværdigheden, idet stillede hun op i fem discipliner og vandt medalje i dem alle.
I 4 x 100 m fri svømmede hun kun finalen og var dermed med til at sikre australierne guldmedaljerne. De øvrige svømmere i finalen var Cate Campbell, Brittany Elmslie og Mel Schlanger. Kvartetten satte ved den lejlighed olympisk rekord med tiden 3.33,15 minutter. I 100 m butterfly vandt hun sit indledende heat, blev toer i semifinalen og endte i finalen med bronze efter amerikaneren Dana Vollmer på guldpladsen og kineseren Lu Ying på sølvpladsen. I 200 m medley blev hun nummer tre i sit indledende heat, mens hun i både semifinale og finale blev toer efter kineseren Ye Shiwen, der satte olympisk rekord i begge løb. I finalen vandt amerikaneren Caitlin Leverenz bronze. I 4 x 200 m fri svømmede hun igen kun i finalen, og hun var sammen med Bronte Barratt, Mel Schlanger og Kylie Palmer med til at vinde sølv efter amerikanerne og foran det franske hold på tredjepladsen. Endelig var hun med i 4 x 100 m medley, hvor hun svømmede tredjeturen (butterfly) for australierne i både indledende heat og i finalen. Her hentede Coutts sin tredje sølvmedalje ved legene, da australierne igen måtte se sig besejret af amerikanerne, mens Japan vandt bronze. De øvrige australske svømmere i finalen var Emily Seebohm, Leisel Jones og Mel Schlanger.

Ved VM 2013 vandt hun sølv i alle de fem discipliner, hun også havde hentet medaljer i ved OL 2012. Ved Commonwealth Games 2014 var hun med til at vinde guld i de tre stafetdiscipliner, og hun vandt desuden guld i 200 m individuel medley. Ved OL 2016 i Rio de Janeiro deltog hun kun i 200 m individuel medley, hvor hun blev nummer fem.

Kort efter OL 2016 meddelte hun, at hun indstillede sin elitekarriere.

Referencer

Eksterne henvisninger 

Svømmere fra Australien
Medaljevindere ved sommer-OL 2012
Olympiske medaljevindere i svømning
Olympiske mestre fra Australien
Olympiske sølvmedaljevindere fra Australien
Olympiske bronzemedaljevindere fra Australien
Personer fra Brisbane
Deltagere for Australien ved sommer-OL 2008
Deltagere for Australien ved sommer-OL 2012
Deltagere for Australien ved sommer-OL 2016
Atletik under sommer-OL 2012 – 10000 m mænd

10.000 meter for mænd ved sommer-OL 2012 i London blev afholdt den 4. august 2012 på Olympiske stadion. Det var hjemmehåbet Mohammed Farah som blev olympisk mester foran Galen Rupp fra USA og Tariku Bekele fra Ethiopien.

Resultater

Referencer 

10000 m mænd
Atletik under sommer-OL 2012 – 400 m mænd

Mændenes 400 meter fandt sted den 6. august 2012 på det Olympiske stadion i London.

Resultater

Runde 1

Heat 1

Heat 2

Heat 3

Heat 4

Heat 5

Heat 6

Heat 7

Semifinaler

Semifinale 1

Semifinale 2

Semifinale 3

Finale

Referencer 

400 m mænd
Stine Andersen

Stine Myrhøj Andersen (født 16. januar 1985) er en dansk eliteskytte, der har deltaget ved OL 2012 i London i 10 m riffelskydning, hvor hun blev nummer 30 blandt de 56 deltagere.

Stine Andersen har dyrket riffelskydning siden 1995 og kom første gang på landsholdet til EM i 2007. Hendes bedste internationale resultat er en niendeplads ved World Cup-stævnet i Fort Benning 2010 samt i Milano 2012. Egentlig var det Anette Jensen, der sikrede Danmark en plads i OL-konkurrencen 2012, men på grund af Jensens dårlige forår 2012 blev Stine Andersen udtaget i stedet.

Stine Andersen stiller op for Århus Riffelskytte Klub samt en klub i Holland og en i Tyskland. Hun er markedsføringsøkonom og arbejder som selvstændig iværksætter. Hun er bosat i Holland.

Noter

Eksterne henvisninger 
 
 

Skytter fra Danmark
Deltagere for Danmark ved sommer-OL 2012
Stine Nielsen

Stine Holtze Nielsen (født 9. februar 1991) er en dansk eliteskytte, der har deltaget ved OL 2012 i London i 10 m riffelskydning, hvor hun blev nummer ni blandt de 56 deltagere, samt i 50 m riffel med tre positioner, hvor hun opnåede en ellevteplads blandt 46 deltagere.

Karriere 
Stine Nielsen har dyrket sportsskydning siden 1999 og kom første gang på landsholdet i 2010. Dette år vandt hun guld ved junior-EM i 50 m med tre positioner. I 2011 opnåede hun flere top ti-resultater ved World Cup-stævner i denne disciplin, herunder en syvendeplads i sæsonfinalen. I 2012 har hun deltaget i flere internationale konkurrencer i 10 m-disciplinen og blandt andet hentet en ottendeplads ved EM samt en sjetteplads ved World Cup-stævnet i London.

Sammen med den senere OL-sølvvinder Anders Golding var Stine Nielsen den første atlet, der blev udtaget til OL, hvilket skete i efteråret 2011. Ved legene stillede hun op på både 10 m- og 50 m-distancen, og hun var på 10 m involveret i en af de tætteste afgørelser under legene. Sammen med fire andre skytter opnåede Stine Nielsen i kvalifikationsskydningen 397 point ud af 400, og dermed delte de placeringerne fra fem til ni. Da otte skytter gik i finalen, måtte der omskydning til mellem de fem med 397, hvor Nielsen måtte se sig slået med 0,2 point op til den ottendeplads, der havde givet adgang til finalen. På 50 m-distancen var hun med 582 point ét point fra igen at komme med i omskydningen, men måtte her nøjes med en delt ellevteplads. I september 2014 blev hun nummer seks ved VM i 10 meter og sikrede Danmark en nationsplads ved OL i Rio i 2016.

Stine Nielsen blev i november 2014 indlagt på Odense Universitetshospital med en blodprop i hjernen. Hun overvandt dette og blev efterfølgende udtaget til OL i Rio. Her stillede hun op i 10 m luftriffel, hvor hun med 410,1 point kom på 38. pladsen. Hendes deltagelse i 50 m riffel, helmatch gik bedre, idet hun her med 579 point blev nummer 13.

Stine Nielsen stiller op for Særslev Skytteforening på Fyn.

Privatliv 
Stine Nielsen er privat kærester med Jonas Kofoed Hansen. Hun læser til pædagog på pædagoguddannelsen i Ikast.

Noter

Eksterne henvisninger og kilder 
 

Skytter fra Danmark
Deltagere for Danmark ved sommer-OL 2012
Deltagere for Danmark ved sommer-OL 2016
Henriette Koch

Henriette Koch (født 3. april 1985) er en dansk sejlsportskvinde, der sejler 470-jolle sammen med Lene Sommer og deltog i OL 2012 i denne båd med en sekstendeplads som resultat. Koch er skipper i båden.

Koch begyndte at sejle som niårig i 1994, og hun kom første gang på landsholdet i 2005. Hun har i hele sin landsholdskarriere sejlet 470-jolle fast sammen med Lene Sommer, og parrets bedste resultater omfatter guld ved U21-VM i 2006, sejr i World Cuppen i 2009 og en tredjeplads i 2010 samt en femteplads ved EM i 2010.

Udtagelsen til OL 2012 kom i stand via Koch og Sommers plads blandt de bedste hidtil ikke kvalificerede nationer ved VM i Barcelona i maj 2012. De fik kort efter selv pladsen til legene.

I sejladserne ved OL 2012 ud for Weymouth blev Koch og Sommer samlet nummer seksten blandt de tyve deltagere. Deres bedste placering var en femteplads i første sejlads. Deres præstation blev af Dansk Sejlunion vurderet til at være den største skuffelse ved legene, og unionen vil ikke satse på 470-jollen frem mod OL 2016.

Noter

Eksterne henvisninger 

 

Sejlsportsfolk fra Danmark
Deltagere for Danmark ved sommer-OL 2012
Lene Sommer

Lene Sommer (født 16. september 1985) er en dansk sejlsportskvinde, der sejler 470-jolle sammen med Henriette Koch og deltog i OL 2012 i denne båd med en sekstendeplads som resultat. Sommer er gast i båden.

Sommer begyndte at sejle som otteårig i 1993, og hun kom første gang på landsholdet i 2005. Hun har i hele sin landsholdskarriere sejlet 470-jolle fast sammen med Henriette Koch, og parrets bedste resultater omfatter guld ved U21-VM i 2006, sejr i World Cuppen i 2009 og en tredjeplads i 2010 samt en femteplads ved EM i 2010.

Udtagelsen til OL 2012 kom i stand via Koch og Sommers plads blandt de bedste hidtil ikke kvalificerede nationer ved VM i Barcelona i maj 2012. De fik kort efter selv pladsen til legene.

I sejladserne ved OL 2012 ud for Weymouth blev Koch og Sommer samlet nummer seksten blandt de tyve deltagere. Deres bedste placering var en femteplads i første sejlads.

Noter

Eksterne henvisninger 

 

Sejlsportsfolk fra Danmark
Deltagere for Danmark ved sommer-OL 2012
Tina Schmidt Gramkov

Tina Schmidt Gramkov (født 12. november 1970) er en dansk sejlsportskvinde, der sejler matchrace sammen med Lotte Meldgaard Pedersen og Susanne Boidin, og trioen deltog i OL 2012 i denne klasse med en tiendeplads som resultat. Gramkov var forgast og trimmer på båden.

Gramkov begyndte at sejle som otteårig i 1978. Hun har sejlet matchrace i siden 2002, og blandt de tre kvinders bedste resultater i matchrace er guld i World Cup i Miami 2009 samt guld og sølv fra nordiske mesterskaber.

Meldgaard, Boidin og Gramkov sikrede Danmark en plads i det tolv både store felt til OL, da de ved kvalifikationsstævnet ud for Miami besejrede en båd fra Argentina 3-2. Senere sikrede de tre sejlere sig endegyldigt billetten til OL, da de i en intern dansk match besejrede Trine Abrahamsen og hendes besætning i slutningen af februar 2012.

Sejladserne ved OL 2012 ud for Weymouth blev noget skuffende for de tre kvinder, idet det ikke lykkedes dem at kvalificere sig til kvartfinalerne med blot tre sejre i alle mod alle-sejladserne i indledende runde. Sejrene kom mod Holland, Sverige og Portugal.

Noter

Eksterne henvisninger 

 

Sejlsportsfolk fra Danmark
Deltagere for Danmark ved sommer-OL 2012
Atletik under sommer-OL 2012 – 800 m mænd

Mændenes 800 meter under Sommer-OL 2012 i London blev afholdt på Olympiske i London 6. til 9. august.

Resultat

Runde 1 1 

Kvalifikations krav: første 3 fra hvert heat (Q) plus de 3 hurtigste tider (q).

Heat 1

Heat 2

Heat 3

Heat 4

Heat 5

Heat 6

Heat 7

Semifinaler 

Kvalifikations krav: første 2 fra hvert heat (Q) plus de 2 hurtigste tider (q).

Heat 1

Heat 2

Heat 3

Finale

Referencer 

800 m mænd
Venner (sæson 1)

Den første sæson af Venner, en amerikansk situationskomedie skabt af David Crane og Marta Kauffman, havde premiere på NBC den 22. september 1994. Venner blev produceret af Bright/Kauffman/Crane Productions , i samarbejde med Warner Bros Television. Sæsonen indeholder 24 episoder og afsluttes den 18. maj 1995.

Handling 

Denne sæson introducerer de seks hovedpersoner: Rachel Green, Monica Geller, Phoebe Buffay, Joey Tribbiani, Chandler Bing og Ross Geller. 
Rachel, der forlod sin forlovede ved alteret på hendes bryllupsdag, er kommet til New York og ender med at bo sammen med Monica. Det vises tidligt i sæsonen, at Ross har været forelsket i Rachel, da de to gik i high school. Flere episoder er centreret omkring hans forsøg på at fortælle hende, hvordan han føler. 
I mellemtiden er Ross' nyligt fraskilte lesbisk kone Carol gravid med hans barn. Dette sætter han og Carol samt Carols lesbiske partner, Susan, i en akavet situation. Da barnet er født i slutningen af sæsonen bliver Ross, Carol og Susan enige om at kalde ham Ben: efter et navneskilt på en pedeluniform båret af Phoebe. 
Der er flere af de andre karakter som har flere dates, hvoraf mange går galt (Monica går ud med en mindreårig i en episode).
Janice introduceres som en kæreste, Chandler har et on-and-off-forhold med i løbet af følgende ti sæsoner. Rachel er chokeret over at finde ud af, at Ross er forelsket i hende . Hun skynder sig ud til lufthavnen, da han vender hjem fra Kina for at fortælle ham om sine følelser, kun for at finde ud af, at han har en ny kæreste, Julie.

Medvirkende

Hovedpersonerne

Gæstesjerner

Tilbagevendene medvirkende

Afsnit

Henvisninger
One Last Breath

One Last Breath er en single fra bandet Creed, fra deres album Weathered fra 2001.

Kilder 
 Tekst på Metrolyrics  

Singler fra 2001
Caroline Hammer

Caroline Hammer (28. oktober 1832 i Hulerød, Søborg Sogn – 12. januar 1915 i Fredensborg) var en dansk fotograf, søster til Otto Christian Hammer.

Hun var datter af krigshelten fra 1807 og 1848, distriktskommissær Frederik Hammer og Elisabeth Kirstine Lemvigh og voksede op i Asminderød i Nordsjælland som næstsidste barn af en søskendeflok på ni. I 1849 døde moderen, og familien flyttede til den frisiske ø Før, hvor broderen, søofficer Otto Christian Hammer, var blevet udstationeret. Sammen med faderen og tre søstre slog hun sig ned i Villa Idyle og blev dermed nabo til broderens familie i Vyk.

Vyk var dengang en populær badeby, og Caroline Hammer begyndte at fotografere på øen i begyndelsen af 1860'erne. Man ved ikke, hvem som introducerede hende til det nye medium, fotografiet, men det bedste bud er en af tidens mange omrejsende fotografer. Hun er desuden fotograferet af fotografen L.P. Rasmussen, som var virksom i København i 1850'erne og 1860'erne. Først var Hammer dog ansat hos en fru Rescheness i den isolerede by Goting, hvor hun lærte at brodere.

Hammers første billeder var udendørsoptagelser ved stranden og på øen med fiskerbåde og fiskerne, de hestetrukne badehuse på hjul og "fuglekøjer" til at fange vildænder med som motiver. I 1870'erne begyndte hun at hellige sit portrætkunsten, og hendes fotografier fra denne periode viser familien, broderen og hans børn, søstrene, hjemmene og haverne. Hammer viste sig som en kompetent portrætfotograf med blik for modellens karakter, og især hendes børneportrætter er fremragende. 1881 blev hun det første kvindelige medlem af Dansk Photographisk Forening, som var blevet stiftet 1879. Hendes billeder er stemplet "C. Hammer" og "Wyk".

I 1891 købte Caroline Hammer en grund og byggede hus til sig selv og sine søstre i Fredensborg, altså nær barndomshjemmet. På dette tidspunkt havde hun afsluttet sin karriere som erhvervsmæssig fotograf, men tog stadig private billeder, bl.a. en række fotografier fra villaen og haven. Fotografierne er ikke stemplede, ej heller signerede, dog i enkelte tilfælde med det gamle stempel fra Vyk. De sidste 25 år af sit liv levede hun beskedent af sine opsparede midler.

Det Kongelige Bibliotek har en række af hendes fotografier.

Litteratur 
 Tove Hansen (red.): Sølv og salte, 1990.
 Bjørn Ochsner: Fotografer i og fra Danmark til og med år 1920, 1986.

Kilder og eksterne henvisninger 
 Caroline Hammer i Dansk Kvindebiografisk Leksikon

Personer i Dansk Kvindebiografisk Leksikon
Danskere i 1800-tallet
Danskere i 1900-tallet
Fotografer fra Danmark
Caroline
Hammer (slægter)

Hammer er navnet på flere af hinanden uafhængige slægter.

Den mest fremtrædende slægt føres tilbage til Andrias Hammer, der var sværdfeger og materialsvend på Fredensborg Slot. 1758 overtog han Asminderød Kro efter sin svigerfar. Han var far til Johannes Christian Hammer (1751-1826), der overtog kroen efter ham, og som blev kendt som krigshelt i Englandskrigene. Som tak modtog han Sølvkorset 1809. Sønnen Frederik Abel Hammer (1791-1877) var ligeledes kroejer og krigshelt, både i 1807 og 1848. Han havde ni børn, deriblandt søofficer, kaptajn Otto Christian Hammer (1822-1892) og fotograf Caroline Hammer (1832-1915).

Otto Christian Hammer var fader til kommandør Frederik "Frits" Lemvigh Hastrup Hammer (1852-1911), kommandør Rørd Regnar Johannes Hammer (1855-1930) samt Frederikke Hammer (1860-1927), som var gift med kaptajn i Marinen, bureauchef Rørdam Hans Kjølsen (1858-1931) og moder til søofficeren, kontreadmiral Frits Hammer Kjølsen (1893-1985). Kjølsen var gift med Eline Wilhjelm, datter af maleren Johannes Wilhjelm (1868-1938).

Bibliografi 
 Hans Hammer Kjølsen: Om slægten Hammer, 1956.
 Samme: Den fynske slægt Hastrup og indgiftede slægter med alle efterkommere 1736-1955, 1955.
 Frits Hammer Kjølsen: Slægten Kjølsen, 1931, s. 39-45.

Kilder 
 Dansk Biografisk Leksikon, 3. udgave

 
Slægter fra Danmark
Tyske efternavne
Johann Hinrich Gossler

Johann Hinrich Gossler (1738 – 1790) var en tysk bankier og ejer af Berenberg Bank, Tysklands ældste bank. Han blev medejer i banken i 1769 ved at gifte sig med Elisabeth Berenberg (1749–1822), eneste datter og arving efter Johann Berenberg (1718–1772). Banken blev året efter hans død omdøbt til Joh. Berenberg, Gossler & Co.

Kilder 

Bankierer
Erhvervsfolk fra Tyskland
Ansignan

Ansignan (occitansk: Ansinhan eller Ancinhan) er en by og kommune i departementet Pyrénées-Orientales i Sydfrankrig.

Geografi 
Ansignan ligger midt i landskabet Fenouillèdes 42 km vest for Perpignan. Nærmeste byer er mod nord Saint-Paul-de-Fenouillet (10 km) og mod syd Trilla (5 km). Byen ligger på en bakketop mellem Agly og dens biflod Désix. Den kunstige sø Lac de Caramany, som er dannet ved en opdæmning af Agly, ligger delvist i Ansignan kommune.

Borgmestre

Historie 

Ansignan nævnes første gang i 1012 som villa ansiniano. Navnet antyder en romersk oprindelse, hvilket understøttes af, at der ligger en akvædukt fra 220-270 i kommunen.

Kirken Saint-Nazaire-et-Saint-Celse, som i dag ligger i ruiner, stammer fra det 9. århundrede. Den ligger tæt på stedet, hvor Agly og Désix løber sammen. Senere er byen flyttet nogle hundrede meter op på bakken, formentligt for at undgå oversvømmelser.

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales